Notícia: Les 1.575 denúncies per COVID de la Policia Local de Blanes les notificarà la Generalitat entre juliol i agost\nLes 1.575 denúncies per COVID de la Policia Local de Blanes les notificarà la Generalitat entre juliol i agost\nNoticia publicada a la web el 07/09/2020 01:14:26 PM\nS’ha avançat avui a la Junta Local de Seguretat celebrada a Blanes amb comandaments de la Policia Local, Protecció Civil, Mossos, Guàrdia Civil i del Cos de la Policia Nacional\nDurant aquest mes de juliol i el proper d’agost la Generalitat de Catalunya notificarà a les persones denunciades les sancions per l’incompliment del Decret 463/2020 per imposició de l’Estat d’Alarma per la COVID-19. Així s’ha avançat avui al migdia a la Junta Local de Seguretat celebrada a Blanes.\nÀngel Canosa i Albert Ballesta, poc abans de començar\nLa màxima autoritat de la ciutat, l’alcalde Àngel Canosa, acompanyat del director dels Serveis Territorials d’Interior de la Generalitat a Girona, Albert Ballesta, han encapçalat la trobada, que s’ha allotjat a la Sala de Plens de l’Ajuntament de Blanes. La sessió de treball també ha comptat amb la participació dels representants dels principals cossos de seguretat que operen al municipi, tot i que un d’ells tingui la seu fora de la vila.\nAixí, han assistit els caps de la Policia Local i Protecció Civil de l’Ajuntament de Blanes, Joan Garcia i Josep Lluís Pouy respectivament; el cap de l’Àrea Bàsica Policial dels Mossos d’Esquadra a la Selva Litoral, David Castro; el comandant del destacadament de la Guàrdia Civil a Blanes, Francisco José Castro; i el cap de la comissaria del Cos Nacional de Policia a Lloret, Miguel Pedro García Martínez. També han participat altres oficials d’aquests cossos.\n140.000 denúncies a Catalunya, un 10% d’elles a comarques gironines\nLa Policia Local de Blanes ha aixecat 1.575 actes per la COVID-19\nPrecisament un dels punts a l’ordre del dia de la Junta Local de Seguretat que ha suscitat aquesta notícia, ha estat la presentació de les memòries d’actuacions comparatives dels cossos policials. Així, durant els primers sis mesos de l’any: de l’1 de gener al 30 de juny de 2019 i durant el mateix període d’aquest 2020, el cap de la Policia Local de Blanes, Joan Garcia, ha destacat que hi ha una disminució del nombre de denúncies relatives a l’incompliment de la Ordenança de Civisme i Convivència Ciutadana, a causa del confinament.\nPer contra, justament arran de l’Estat d’Alarma decretat per la COVID-19, hi ha hagut un notable increment de les tasques de control i aixecament d’actes per incompliment de l’Estat d’Alarma. En total, des del 16 de març fins al 16 de juny, la Policia Local de Blanes ha aixecat un total de 1.575 actes-denúncia. Durant aquest mateix període de temps s’han identificat 21.671 vehicles i 9.579 persones.\nD’aquest total, unes 14.000 actes-denúncia –un 10%- corresponen a les aixecades en municipis gironines. L’alcalde de Blanes, Àngel Canosa, i el director dels SSTT d’Interior han coincidit en afirmar la necessitat que la ciutadania tingui aquesta percepció que els controls i actes-denúncia aixecades durant els mesos de confinament tenen conseqüències en forma de multes que poden anar des dels 600 € fins als 600.000 €, depenent de la reincidència i gravetat.\nPrecisament un dels punts a l’ordre del dia de la Junta Local de Seguretat, que ha suscitat aquesta notícia, ha estat la presentació de les memòries d’actuacions dels cossos policials durant el darrer any, és a dir: del 30 de juny de 2019 fins al 30 de juny de 2020. El cap de la Policia Local de Blanes, Joan Garcia, ha destacat que hi ha una disminució del nombre de denúncies relatives a l’incompliment de la Ordenança de Civisme i Convivència Ciutadana, a causa del confinament.\nD’altra banda, segons la comparativa entre l’1 de gener i el 30 de juny del 2019 i el mateix període del 2020, si bé el confinament per la COVID-19 ha provocat que hi hagi un notable descens del nombre d’infraccions en la Ordenança de Civisme i Convivència Ciutadana (308 actes al 2019 i 186 al 2020), on sí que s’ha registrat un augment és en l’incompliment de la Ordenança de Control i Tinença d’Animals.\nSón multes imposades per la Policia Local principalment per no portar el gos lligat al carrer o bé no recollir els excrements a la via pública. En aquest darrer sentit, s’ha passat de les 29 denúncies registrades al 2019 a les 64 imposades aquest 2020.\nPeríode 1 gener-30 juny\nActes Ordenança Civisme\nActes Ordenança Animals\nUn estiu atípic, marcat per la COVID-19 i reclam de major coordinació\nUn dels temes que ha centrat l’interès de la Junta Local de Seguretat celebrada a Blanes han estat les mesures de seguretat per prevenir l’expansió de la COVID-19 i els continuats esforços que s’hi estan esmerçant des dels diferents cossos policials i d’emergència pel seu compliment. En aquest sentit, el cap de Protecció Civil, Josep Lluís Pouy, ha exposat la feina que s’està fent conjuntament amb la Policia Local per controlar i protegir les platges del municipi.\nNo tan sols a través del Servei de Vigilància, Socorrisme i Salvament, sinó amb la d’informar i controlar l’aforament de les platges. D’altra banda, tant des de la Guàrdia Civil com des del Cos de la Policia Nacional s’ha exposat la necessitat que hi hagi una major coordinació i col·laboració entres les diferents forces policials. Ja no a nivell dels agents i comandaments –on s’ha remarcat que la col·laboració és excel·lent-, sinó més a nivell de coordinació territorial.


Nintendo Switch aconsegueix superar en vendes mundials a la mítica Super Nintendo! | Microoci.com - La revista digital nº1 de videojocs i entreteniment en català\nNintendo comença el 2020 amb una gran dada: les vendes de Nintendo Switch ja han superat a les de la mítica Super Nintendo. Quan Nintendo va conquerir el cor dels jugadors amb la seva consola de 128 bits, la GameCube, i va batre rècords de vendes amb Wii, va entrar en un petit daltabaix considerable que es va prolongar tres o quatre anys amb el model Wii U, un sistema que tenia alguns títols de gran qualitat, però que no va saber fer front a les seves competidores PS4 i Xbox One.\nL’any 2017, la companyia nipona va saber encarrilar el seu “error” amb el llançament de Nintendo Switch, la primera consola híbrida, amb un apartat gràfic molt millorat, major col·laboració amb les third parties i indies, però sense perdre les seves senyes d’identitat ni l’amor per la innovació. El resultat avui dia està sent un èxit brutal, superant a Xbox One en vendes totals i situant-se al capdamunt de la confrontació amb Sony.\nL’època nadalenca li ha anat genial a Switch, i és que en l’última setmana del passat mes de desembre, del 23 al 29 de desembre, s’han venut un total de 961.543 unitats, gairebé un milió de consoles, el que ha ajudat al nou sistema de Nintendo a aconseguir una nova fita.\nGràcies a aquest plus d’última hora, les vendes totals ascendeixen als 49.790.000, xifra que supera les vendes assolides per SNES (Super Nintendo Entertainment System), que van ser de 49,10 milions d’unitats, des del seu llançament el 1990 fins que es va cessar la seva producció i es va deixar de comercialitzar a principis del nou segle. Desglossant aquestes grans xifres, calculem un total de 17.330.000 de consoles venudes als EUA, 13,22 a Europa, i 11,62 al Japó, afegint una mica més de set milions de la resta de regions. Dins el continent europeu, Nintendo Switch ha venut 3,3 milions d’unitats a França, 2,48 al Regne Unit, 2,53 a Alemanya, i més d’un milió de consoles al nostre país.\nEl següent objectiu de Nintendo és seguir superant i batent als altres sistemes de la seva pròpia història, ja que després de doblegar en vendes a la SNES, té com a meta superar les 61.910.000 d’unitats venudes de la NES, primera videoconsola de Nintendo, així com a l’exitosa Wii, amb més de 101 milions d’unitats. Switch ja ha venut més en dos anys que altres consoles de la companyia nipona, com Nintendo 64 (32,9M), Nintendo GameCube (21,7M) i Nintendo Wii O (13,5M). Cal preguntar-se, serà capaç de superar a DS i Wii, les consoles més venudes de Nintendo? Només el temps ho dirà …\nFinalment, mai està de més recordar la llista dels deu títols més venuts a Nintendo Switch, amb dades actualitzades fins al passat 30 de setembre de 2019:\nMario Kart 8 Deluxe – 19.010.000\nSuper Smash Bros Ultimate – 15.710.000\nSuper Mario Odyssey – 15.380.000\nThe Legend of Zelda: Breath of the Wild – 14.540.000\nPokémon: Let ‘s Go, Pikachu! / Pokémon: Let ‘s Go, Eevee! – 11.280.000\nSuper Mario Party – 7.590.000\nPokémon Espasa i Escut – 6.000.000\nNew Super Mario Bros U Deluxe – 4.590.000\nSuper Mario Maker 2-3.930.000\n← Els 10 animes més vistos a Netflix Japó el 2019\nLes millors disfresses de “Star Wars” que no et deixaran indiferent pel seu surrealisme →\n“Diablo 4”, Blizzard treballa dur per a fer-lo realitat l’abans possible\n01/11/2019 15/02/2020 microoci\n03/04/2014 18/01/2015 microoci


alcaldes.eu | Els independentistes veten l’elecció d’Iceta com a senador\n15.5.19 - TITULARS\nEls independentistes veten l’elecció d’Iceta com a senador\nERC opta per votar en contra del líder del PSC i s’afegeix a JxCat i la CUP\nEl PSC es planteja recórrer al Constitucional si es bloqueja la designació\nEl rebuig d’un senador autonòmic és inèdit al Parlament\nVarietat de portades avui. D’una banda, ‘ElPaís’ titula: “El secessionisme bloqueja l’elecció d’Iceta com a senador”. En la mateixa línea, ‘LaVanguardia’ opta per “Els independentistes veten l’elecció d’Iceta com a senador” i ‘ElPeriódico’ aposta per “ERC bloqueja l’elecció d’Iceta al capdavant del Senat”. Li seguix ‘ElPuntAvui’que ressalta “No a tot” en relació a les demandes dels polítics presos. I ‘Regió7’ subtatlla que “Els set bagencs neguen cap violència de votants de l’1-O en un dia crispat al Suprem”.\nD’altra banda, ‘LaRazón’ destaca que “Sánchez va retirar la fraga perquè no es ‘fia’ de Trump”. A continuació, l’’ABC’ manifesta “Un altre Govern del PSOE, una altra retirada”.\nFinalment, ‘El Mundo’ anuncia que “El PSOE podria recuperar la Comunitat de Madrid i Carmena, repetir” i l’’ARA’ apunta que “‘Un govern amb Colau no és independentista’”, extret d’una entrevista a Elsa Artadi, número dos de la candidatura de JxCAT a la Alcaldia de Barcelona. Altrament, el ‘Segre’ posa de relleu les “Primeres quatre denúncies als Mossos per abusos al col·legi Maristes de Lleida”.


La Rosa Lladó es jubila! | Institut Les Margues\nLa Rosa Lladó es jubila!\nLa Rosa Lladó, professora de Llengua Catalana, es jubila. A l’institut, el més important són totes les persones que formen la comunitat educativa. Les seves aportacions l’han fet créixer i millorar. La Rosa hi ha dedicat el millor d’ella, la seva professionalitat, humanitat i el seu saber fer.\nAra li toca jubilar-se de la feina, però no de la vida, sabem que continuarà activa i que gaudirà del seu temps fent el que més li agradi i això ens omple d’alegria.\nPer tant, tot i que perdem la seva presència afable, cordial i professional li desitgem el millor i que sigui des d’ara tan feliç com es mereix. Moltes gràcies per tot, Rosa!!!\nFem arribar a tota la comunitat educativa unes paraules d’agraïment i comiat de la Rosa:\nVoldria mostrar el meu agraïment a tota la comunitat educativa de l’institut Les Margues pel respecte i el suport que ha mostrat a la meva tasca educativa.\nHe estat 10 anys participant en el desenvolupament del nou institut, he realitzat diferents tasques, professora de llengua , tutora, coordinadora o coordinadora pedagògica. Totes elles amb l’afany de fer créixer l’ institut i convertir-lo en un bon centre educatiu, a vegades amb encerts i a vegades amb equivocacions.\nDesitjo que continueu fent créixer el nostre institut perquè sigui un model de qualitat i rigor educatiu.\nTambé demano als alumnes que valorin la importància de la llengua. Estimar la llengua vol dir cuidar-la ,respectar-la i utilitzar-la correctament.\nGeneral, Miscel·lània, Portada 0\nSeleccionats per al programa STEAMcat!\nConcurso de dibujo “El Cid”\nTransformacions geomètriques amb mosaics\nactivitats activitats Nadal Anglès Audiovisuals ciència Concurs Concurs fotografia Cristal·lografia Escola verda Esquiada 2017 estiu Expressió escrita Expressió oral GEP Informació curs 2017/18 Intraweb lectures Matemàtiques Missatge missatges Nadal. refugiats Noticia noticies Portes obertes Preinscripció Premi Narrativa premis Premis recerca Projecte digitalització recerca Salut Sant Jordi setmana Setmana ciència Setmana solidària Sortides Tallers Teatre Visita primària Xerrades


Tasques de consolidació de la Muralla a la Baixada del Roser — Ajuntament de Tarragona\nEsteu aquí: Inici › Patrimoni › Notícies › Notícies 2016 › Tasques de consolidació de la Muralla a la Baixada del Roser\nAmb motiu de l’inici de les tasques de restauració de la Muralla en el tram de la Baixada del Roser, es procedeix a modificar el trànsit a partir de dimecres, 6 de juliol a les 8 h i durant les properes dues setmanes, de la manera següent:\nEs talla l’accés a la baixada del Roser des de pla de Palau.\nEs desvia la circulació pel carrer del Claustre fins al pla de la Seu, Pare Iglésias i fins carrer Merceria.\nTall de trànsit en sentit pujada del carrer de les Coques al pla de Palau.\nL’accés pel portal de Sant Antoni queda restringit només a residents.\nLes tasques de restauració engegaran amb la instal·lació d’una grua dins de la muralla però caldrà col·locar-la des de fora, des de la baixada del Roser i que, donada la dificultat, comportarà aquestes dues primeres setmanes de feina. A partir d’aquí es preveu seguir treballant en les tasques de restauració, sense afectació del trànsit.


Les Pungoles opina i viu: Obres sí, pagar està clar, però els ajuntaments també\nObres sí, pagar està clar, però els ajuntaments també\nAquest dissabte dia 16 de Juny, hi ha l'assemblea de la EUC de Les Pungoles, i en ella es tractarà el punt de l'ordre del dia de les obres per la recepció de la urbanització. S'haurà de pagar, i així ha de ser, però no oblidem que els ajuntament ens deuen inversions hist`riques, i ens han de compensar els anys sacrifici fiscal no compensat, amb inversions mínimes dels governs municipals dels dos municipis (Sant Pere i Sant Antoni), respecte els impostos que els pungoleros hem pagat.\nEls regidors del PUSA van aconseguir (DADES DE LA GRAELLA DEL PRE-PADRO DE L’EXERCICI 2012) i van treballar la següent informació impositiva que us traslladem, com a dada interesant, perquè les nostres Juntes de les Entitats de Conservació puguin negociar amb els governs d’ambdos ajuntaments (tot i que les dades són de SAV), les corresponents i equitatives aportacions municipals i veïnals:\nLa recaptació anual dins el Capítol I ( ingressos ordinaris ) que correspon a IBI+IVTM és la següent:(DADES DE LA GRAELLA DEL PRE-PADRO DE L’EERCICI 2012)\nEn aquest estudi no s’ han tingut en compte els impostos sobre finques rústegues, increment valor dels terrenys, ni el de activitats econòmiques que sumen quasi 200.000 euros.\nPer tant podem establir la següent gràfica entre les aportacions fetes amb els impostos recaptats a les urbanitzacions, i les rebudes en forma de subvencions.\nAlfou reb un 18% del que paga en concepte dels dos impostos estudiats, mentre que Les Pungoles reben el 14%. El dèficit és evident. I en aquestes obres és hora de compensar-ho.\nEl PUSA, apart de demanar el full de ruta de les obres (sense èxit), també porta temps demanant en els Plens que el govern de Sant Antoni tingui present, alhora del pagament de les obres, l’esforç fiscal fet per Les Pungoles i el mínim retorn que han tingut, i fagi l’aportació negociada amb la junta d’entitats, tenint aquestes referències. És hora que els veïns en les assemblees, defensin la seva postura, que és de justícia, i els ajuntaments retornin equitativament aquest esforç econòmic fet fins ara.\nAra precisament, pitjor moment econòmic com el que vivim, crec que s'hauria de posposar les obres.\nPrecissament és el millor moment, quan els materials i la mà d'obra és més econòmica, i quan l'ajuntament gestionarà les obres i el cobrament. Ja portem massa aplaçaments que devaluen el nostre patrimoni.\nTambé penso que hem de fer un esforç i afrontar-les ara que ens poden resultar més accessibles l'ajuntament està empenyent.\nDoncs estic d'acor amb "anonim", jo votaré que no a les obres demà- <ho sento, però si he de pagar 30mil euros per parcela i en tinc dues, no em puc permetre pagar 10 milions ara mateix. Abans està el menjar de casa meva i pagar les factures i la calefaccio, que no tenir uns carrers nous i macos.\n30000 per parcel.la ho trobo abusiu.\nCrec que s'hauria de mirar lo que estan fen a can canyamars (dosrius) alla de 30.000€ per parcel•la ja van per 12.000€ gestionant be les coses.\nJo no em fio de que un ajuntament gestioni cap obra, y menys ajuntaments en els que hi han estafadors que cobran plens en el mes d'agost.\nLo millor es empresa externa i mal pesi dir-ho que vagi ben apretada.\nI a gestionar-ho el poble en algun tipus de comisio.\nNunca ha sido un buen momento,ni siquiera en tiempos de Bonanza económica. Pero las Cloacas y los aforos no esperan, y de nada servirá la calefacción si no puedes ir al lavabo ,ni tener agua.\nEl tiempo de tener una gran mansión\npor cuatro cuartos se acabó.Toca vivirlas y disfrutarlas .


El Duo Olmeda & Carbonell actuen aquest dissabte en el Museu Europeu d'Art modern de Barcelona\nBarcelona, 14 d’abril 2016\nEl dissabte 16 d’abril en el Museu Europeu d’Art Modern (MEAM) de Barcelona, el Duo de Clarinet i Piano compost per Javier Olmeda i Miquel Carbonell Duo oferiran un concert a les 18.00 hores.\nEl duo de músics interpretaran obres de Poulenc, Brotons, Debussy i Granados, entre uns altres. El concert s’emmarca dins de la programació Dissabtes de Música Clàssica al MEAM i amb el preu de l’entrada s’inclou visita al museu, concert i berenar. Un bon pack per a gaudir de la cultura.\nEl repertori que interpretaran aquests dos músics, membres federats de la FSMCV, és “París 1900”, un conjunt de peces musicals en el qual s’aprecia l’intercanvi d’influències entre la música espanyola i francesa entre 1880 i la primera guerra mundial. Integren peces de compositors espanyols i francesos i té una durada aproximada de 65 minuts.\nEl duo Olmeda-Carbonell naix del desig de compartir la música de cambra escrita per a clarinet i piano, acostar al públic el repertori clàssic i contemporani d’aquesta formació i explorar altres estils, cercant la innovació interpretativa i la màxima qualitat musical en cada nota. Dos joves músics professionals amb inquietuds artístiques, “dos instruments amb veus úniques, talent i molt amor per la música: una experiència que no es pot explicar, s’ha de viure”, expliquen a su pàgina web.


El PP menysprea els periodistes - SPC Sindicat de Periodistes de Catalunya - Sindicat de Professionals de la Comunicació\nEl PP menysprea els periodistes\nInici/Comunicats/El PP menysprea els periodistes\nUn dels fets que s’estan posant de relleu a mesura que la precampanya electoral avança és el menyspreu dels polítics del PP cap els periodistes, especialment el seu candidat a la presidència, Mariano Rajoy, i el ministre de Defensa, Federico Trillo. No és un fet nou. El PP ja s’ha quedat en solitari al Congrés de Diputats rebutjant les propostes de l’oposició de regularitzar la figura del periodista a través de l’Estatut del Periodista Professional i de la Llei de Drets Laborals dels Periodistes. Ara ha donat una volta de rosca més, negant-se a respondre les preguntes dels periodistes, com Rajoy, o mofant-se dels professionals de la informació, com Trillo.\nLa Federació de Sindicats de Periodistes (FeSP) considera que aquesta actitud és totalment inadmissible i exigeix al Govern i al PP no només que modifiqui aquesta manera de fer, sinó que cal demanar disculpes públiques al conjunt de la professió en general, i a la companya de la Cadena Ser ofesa pel ministre Trillo, en particular. Mal president pot ser Mariano Rajoy si quan tracta de guanyar-se la confiança de la societat en les eleccions del pròxim 14 de març no admet que els professionals de la informació el qüestionin sobre els temes d’actualitat. Això suposa una greu falta de respecte al dret a la informació de la ciutadania, un dret fonamental en tota legislació democràtica i recollida en la Constitució Espanyola, la mateixa que el candidat Rajoy i el seu partit utilitzen segons les seves conveniències partidistes.\nÉs intolerable que el ministre de Defensa no només negui les respostes als periodistes sobre temes tan greus com la guerra d’Irak i les suposades armes de destrucció massiva utilitzades com a pretext per justificar l’atac, sinó que, a més ofengui els professionals que l’interroguen. Faltant-li el respecte a la companya de Ràdio Alacant, Trillo ho fa també als periodistes i a la societat en el seu conjunt, negant-li dades essencials per entendre el fet més rellevant del poc temps que portem de segle XXI: una guerra. El ministre ha de disculpar-se davant els periodistes, però també davant la ciutadania, destinatària de la tasca dels treballadors de la informació.\nLa FeSP exigeix una rectificació pública o que Rajoy i Trillo siguin apartats de les seves responsabilitats perquè han demostrat que no tenen la capacitat suficient per desenvolupar-la d’acord amb les exigències d’una societat democràtica com és l’espanyola.\n18 de febrer de 2004


Altres noms: Cooperativa Agrícola\nAdreça: Carrer de Catalunya\nNúm. Registre / Catàleg: 1945-MH\nEl cos principal de l'edificació consta de tres naus rectangulars paral·leles de diferent altura amb cobertes de volta de maó de pla carregades directament sobre arcs de diafragma parabòlics. La coberta, a diferents nivells, deixa petites obertures d'il·luminació intercalades entre les voltes.\nHi ha dues naus més, transversals a les anteriors, la primera d'elles amb arcs, on es troba la sala de màquines, i l'altra, amb dos pilars centrals i voltes força complexes, que serveix com a sala d'exposició dels productes del celler. Sobre la nau més posterior s'alcen dos dipòsits d'aigua cilíndrics, sostinguts per un peu d'obra vista i coronats per una teulada cònica sobre petites voltes equilibrades en voladís, fetes també de maó.\nLes obertures són finestres d'arc de mig punt, dividida cadascuna per dos pilarets de maó. Emmarcades amb maó vist, es repeteixen harmònicament al llarg de les façanes.\nEn aquest edifici, Martinell va prescindir per primera vegada de la fusta a la coberta i va utilitzar el sistema de voltes i arcs equilibrat. El cos principal de l'edificació consta de tres naus rectangulars paral·leles de diferent altura amb cobertes de volta de maó de pla carregades directament sobre arcs de diafragma parabòlics. La coberta, a diferents nivells, deixa petites obertures d'il·luminació intercalades entre les voltes.\nHi ha dues naus més, transversals a les anteriors, la primera d'elles amb arcs, on es troba la sala de màquines, i l'altra, amb dos pilars centrals i voltes força complexes, que serveix com a sala d'exposició dels productes del celler. Sobre la nau més posterior s'alcen dos dipòsits d'aigua cilíndrics...\nEl Celler Cooperatiu de Gandesa és situat a l'entrada d'aquesta població des de Móra d'Ebre. Va ser construït per l'arquitecte Cèsar Martinell i Brunet entre 1919 i 1920 per encàrrec del Sindicat de Cooperació Agrícola de Gandesa, amb l'ajut econòmic del Banc de Valls. Hi van col·laborar l'enòleg Isidre Campllonch i segurament també el tècnic oleícola Emili Rovirosa. Era destinat a l'elaboració del vi i l'oli.\nQuan les primeres obres del celler eren tot just finalitzades, li encomanaren fer-ne una ampliació en un solar situat a l'altra banda del camí posterior. D'aquest segon projecte es construïren els dipòsits subterranis i el molí d'oli, i la resta s'acabà sense participació de l'arquitecte. El 1980, l'arquitecte Manuel Ribas Piera, seguint el projecte de Martinell, construí una taverna a la part posterior.\nEn aquest edifici, Martinell va prescindir per primera vegada de la fusta a la coberta i va utilitzar el sistema de voltes i arcs equilibrats. L'èxit del sistema va fer que Martinell decidís aplicar el mateix mètode a altres cellers, com ara el de Pinell de Brai.\nAquest edifici, i en conjunt els cellers d'aquesta època, representen la manifestació arquitectònica visible del que va ser el cooperativisme agrari a Catalunya a final del segle XIX i inici del XX, moviment que, malauradament, va quedar interromput per la Guerra Civil. El Celler Cooperatiu de Gandesa és situat a l'entrada d'aquesta població des de Móra d'Ebre. Va ser construït per l'arquitecte Cèsar Martinell i Brunet entre 1919 i 1920 per encàrrec del Sindicat de Cooperació Agrícola de Gandesa, amb l'ajut econòmic del Banc de Valls. Hi van col·laborar l'enòleg Isidre Campllonch i segurament també el tècnic oleícola Emili Rovirosa. Era destinat a l'elaboració del vi i l'oli.\nQuan les primeres obres del celler eren tot just finalitzades, li encomanaren fer-ne una ampliació en un solar situat a l'altra banda del camí posterior. D'aquest segon projecte es co...\n2005 Projecte Bàsic i Executiu de seguretat i salut obres restauració


Calafell celebrarà diumenge, 28 de gener, la 69a festa dels Tres Tombs | Ajuntament de Calafell\nEstàs a: Inici / Notícies i Galeries / Notícies / Cultura / Calafell celebrarà diumenge, 28 de gener, la 69a festa dels Tres Tombs\nCalafell celebrarà diumenge, 28 de gener, la 69a festa dels Tres Tombs\nEl nucli antic de Calafell celebrarà diumenge vinent, 28 de gener, una nova edició, la número 69, de la festa dels Tres Tombs. Organitza la festa l’Ajuntament de Calafell, ambel col·lectiu local Els Peterols, formada per persones de Calafell vinculades al món dels Tres Tombs.\nEl programa inclou un esmorzar popular, basat en l’esmorzar típic de carreters, a partir de les 9.30 hores a l’envelat annex al pavelló Joan Ortoll. El tíquet, adquirible allí mateix, costarà 4 euros.\nL’edició d’enguany repeteix l’aposta de l’oferta complementària, amb una Fira Artesana i Gastronòmica, que se celebrarà a la plaça de Cal Cubano. Aquesta fira inclourà un carrussel ecològic; tallers infanftils de circ i pintacares; servei de calçots a la brasa; parades artesanes de formtges, embotits, joguines...; les tradicionals coques de Sant Antoni; passejades amb ponis... A més, hi haurà una trobada de laques de cava, que es farà a la plaça de Catalunya.\nAprofitant la celebració dels Tres Tombs, tothom podrà gaudir també de la possibilitat de fer una ruta pel Calafell Pagès. El punt de trobada és la carpa annexa al pavelló Joan Ortoll, a les 10 del matí. Per més informació cal adreçar-se al telèfon 977 69 46 83 o al correu electrònic calafellhistoric@calafell.org.\nAquesta activitat compta amb la participació del col·lectiu Esgangalats Calafell i el patrocini de la Diputació de Tarragona.\nTot seguit: Tres Tombs pel nucli anti


Alba Riba va participar el passat 3 d´octubre a la Copa Barcelona de Figures Obligatòries de la categoria Juvenil B, obtenint una setena posició en la classificació total. Copa Barcelona F.O.\nPas Nivell Certificat\nQuatre patinadores de la secció patinatge de CET10 van aprovar Certificat a l´últim pas de nivell que es va celebrar a Cubelles. A partir d´ara passaran a competir a la seva Categoria, a nivell territorial o nacional. Pas Nivell Certificat\nMiquel Cases s´ha proclamat subcampió de Barcelona Categoria Aleví, en la modalitat de lliure, i s´ha classificat per el Campionat de Catalunya. Campionat Bcn Aleví\nMarta García va participar al Campionat de Catalunya Infantil, assolint les notes mínimes per accedir al Campionat d´Espanya. Malauradament, es va quedar a dues places d´aconseguir-ho. Campionat Cat Intantil


Homebrew, un hobby cada vegada més professional — Install Beer\nHomebrew, un hobby cada vegada més professional\nEn els últims trenta anys, la història de la cervesa, una afició ha ocupat les cuines i els garatges de cada vegada més llars a Espanya. El homebrew s'ha estès entre els apassionats de la cervesa. Molts cervesers casolans van començar a elaborar amb unes poques olles i un cullerot per remenar. Avui, tot això ha canviat. El homebrew ha evolucionat. Ara hi ha millorsequips, Matèries primeres de qualitat i formació. La conseqüència d'aquest desenvolupament és la professionalització dels cervesers casolans, creant les millors cerveses artesanals.\nLa majoria de petites fàbriques, si no totes, les ha impulsat un cerveser que va començar com homebrewer. Altres d'aquests apassionats a la cervesa han optat per obrirnegocis com cerveseries, brewpubs,botigues i distribuïdores.\nA Espanya, laAssociació de Cervesers Casolans Espanyols ACCEE) va néixer el 2009 per resoldre la incertesa que fins a aquest moment existia sobre el homebrew. A la seva web oficial, l'associació explica que els seus objectius són promoure l'elaboració de cervesa casolana i artesana, potenciar una cultura cervesera de qualitat apostant per la diversitat d'estils, la seva història i la qualitat de les matèries primeres, els beneficis de la cervesa, així com desenvolupar activitats concernents amb la nostra afició.”.\nNo és casualitat que cinc anys després, el 2014, naixés laAssociació Espanyola de Cervesers Artesans Independents AECAII). Observem que el nombre de microcerveceras va augmentar un 1.600 entre 2008 i 2015. Aquesta tendència és símptoma de l'evolució que els cervesers casolans han experimentat a l'obrir les seves pròpies fàbriques. En els últims anys, molts homebrewers han creat empreses, l'origen de la cervesa artesana. Els cervesers casolans s'han professionalitzat..\nNo només la ACCE ha estimulat el homebrewing. Elaborar cervesa a casa no es pot entendre sense la comunitat digital i tot el contingut que els usuaris creen al voltant d'aquesta afició.Blocs com HomeBrewer.es, Cervesa Rudimentària, Hanselbier i BirroCracia, entre d'altres, constitueixen una font de coneixement i actualitat. Pel que fa a videotutorials, trobem el "Dia de la Cervesa" a YouTube, un dels canals més seguits sobre com elaborar cervesa a casa.\nAixí mateix, cal destacar el llibre“La cervesa artesanal: com fer cervesa a casa” que van publicar Albert Tintó, Francisco Sánchez, Jose Manuel Vidal, Pablo Vijande el 2004, cinc anys abans de la fundació de la ACCE. Potser sigui un dels manuals més llegits sobre homebrewing a Espanya. Amb aquesta obra, els autors van saber donar ràpida resposta als nous corrents cerveseres.\nAvui dia, no falten botigues ni fàbriques que ofereixin cursos i tallers per aprendre a elaborar cervesa a casa. El mercat respon a una demanda creixent i cada vegada més professional. Els ingredients per fer cervesa, ara és senzill aconseguir els llúpols, les maltes i llevats més extraordinaris; bé en tendes dehomebrew o mitjançant l'e-commerce.\nDe fet, aquesta professionalització ha portat a moltes fàbriques a treballar amb cervesers casolans per elaborar les seves receptes. És una nova línia de negoci. Aquest és el germen del que es coneix com cervesers nòmades: cervesers sense fàbrica pròpia que produeixen en instal·lacions alienes.\nAra, elaborar cervesa a casa ofereix unes possibilitats de professionalització il·limitades. La tendència és a el progrés. Els homebrewers poden fer de la seva afició una feina i fins i tot una empresa, i aquells que decideixin quedar-se a casa tenen els recursos necessaris per elaborar al seu garatge o cuina la millor cervesa de l'món, sempre buscant els millors ingredients de la cervesa artesanal i els beneficis de la cervesa.\nClassificat com a: Cerveza Artesana, Elaboración, Producción


Els aiguamolls, al descobert - Diari de Girona\nEls aiguamolls, al descobert\nEls paratges de l'Empordà i Platja d'Aro organitzen rutes familiars amb motiu del dia dels ocells\ndavid céspedes platja d'aro 11.10.2019 | 00:14\nEls aiguamolls de l'Empordà i el parc dels Estanys de Platja d'Aro són dos dels punts de referència pels ocells a les comarques gironines. Els dos paratges naturals són punts d'arribada de milers d'aus migratòries i d'altres que viuen en aquests espais quasi de forma permanent. Aquest cap de setmana, la proposta familiar gira al voltant dels ocells, ja que durant els dies 12 i 13 d'octubre se celebra el dia mundial dels ocells, una bona oportunitat per observar i gaudir l'hàbitat de moltes aus.\nAl llarg del cap de setmana s'han programat una sèrie d'activitats per gaudir tota la família. A més, són activitats molt diverses: des de l'observació d'ocells, concurs de fotografia, tallers, recorreguts i itineraris pels hàbitats de les aus. Tot plegat per commemorar aquest dia mundial dels ocells amb l'objectiu de conscienciar de la importància de preservar la natura i els seus elements.\nA Platja d'Aro la celebració serà al parc dels Estanys, un parc urbà obert fa sis anys de 150.000 metres quadrats on hi ha una gran diversitat biològica. La novetat d'enguany és la primera edició de la Nits dels Ratpenats dissabte al vespre (19 h) a càrrec de Natura Montfred, amb una xerrada i sortida guiada dins el parc amb receptors d'ultrasons. Complementàriament, també dissabte 12 d'octubre (11 h) amb motiu de les Jornades Europees de Patrimoni 2019 s'haprogramat una visita guiada al Camí de Ronda de s'Agaró (gratuït amb reserva prèvia a l'Oficina de Turisme · visitesguiades@platjadaro.com).\nPel que fa a altres activitats, durant el diumenge dia 13 s'han programat tot un conjunt de propostes: com ara observació d'ocells assistida per experts, exposició de fotografies i votació popular del 2n Concurs de Fotografia de Natura, mostra de fustes llenyoses de la Vall d'Aro, taller de col·lecció de fustes llenyoses, taller de caixes niu per a ratpenats i taller de ratpenats, zona de coneixement científic i per primera vegada zona Eco-Friendy amb empreses i entitats locals sostenibles: Sloopy Tunas, Natura Montfred, SOS Costa Brava i DLand. També hi ha tres activitats amb horari prefixat: visita al parc amb ornitòlegs i botànics (11 h), mostra d'anellament científic (12 h) i lliurament de premis del 2n Concurs de Fotografia de Natura (13.30 h). Un conjunt de propostes familiars per gaudir i descobrir alguna de les 250 espècies d'aus que en algun moment de l'any habiten a la seva zona humida o hi fan estada durant les migracions.\nI als aiguamolls de l'Empordà, el gran centre de referència de la natura i els ocells de les comarques gironines també s'han sumat a la celebració. Sota el títol del dia internacional de les aus migratòries 2019 els actes començaran demà dissabte, a les 5 de la tarda amb la presentació de la novel·la «Cortal marí» del Marquès de Camps a càrrec del catedràtic de llengua i literatura, Joan Manuel Soldevila, l'historiador Joan Vergés i el grup de teatre Tequatre. La presentació es farà al Cortal Avinyó, on transcorre la novel·la, i després es podrà visitar aquest cortal modernista.\nDiumenge es faran diverses activitats i visites guiades. A les 11 del matí des del centre d'inforamció del Cortalet sortirà la visita pels aiguamolls. El preu és de 5 euros els adults, 3 els menors de 16 anys i gratuïta fins als 7 anys. A les 12 del migdia, es farà també una visita guiada però, en aquest cas, amb el trenet dels aiguamolls. El recorregut inclou el pas per closes, observatoris, arrossars i els cavalls de l'eugassada Senillosa. Es deixaran també uns prismàtics per a cada parella. El preu és de 10 euros els adults, 8 euros de 3 a 13 anys i gratuït de 0 a 3 anys.\nA 2/4 d'1 del migdia, al pont de fusta del Rec del Molí, prop de l'aguait Pallejà, es farà l'alliberament de tortugues d'estany.\nA 2/4 de 6 de la tarda des del centre d'informació del Cortalet sortirà la visita guiada pels espais naturals dels aiguamolls amb una durada aproximada de tres hores. Es deixaran també prismàtics a tots els visitants per poder observar de prop tota la riquesa del paratge i els seus habitants i es recomana també antimosquits. Aquesta activitat és gratuïta.\nTot plegat, les dues propostes de Platja d'Aro i els aiguamolls de l'Empordà són una excel·lent oportunitat per conèixer de primera mà dos àmbits naturals de les comarques gironines que tenen un paper fonamental en la diversitat de les aus, especialment les migratòries.\nPotencien el patrimoni de la ruta del Balcar de Santa Cristina amb plafons.\nQueixes de veïns pels excrements dels ocells al carrer Cristòfol Grober.\nCensen 1296 aus, 966 menys que l'any passat.


Torrent no pot decidir unilateralment acudir al Tribunal Europeu de Drets Humans (TEDH) sense haver-ho pactat abans amb la defensa de Puigdemont.\nLa portaveu de JxCat, Elsa Artadi, ha defensat Carles Puigdemont dies després de la polèmica amb Roger Torrent, que dimarts va anunciar que portaria a Estrasburg el veto de l'Estat a la investidura del candidat del partit. En una entrevista a l'ACN, Artadi ha sentenciat que "és de calaix que l'estratègia jurídica de Puigdemont hagi de passar pel vistiplau dels seus advocats", després d'explicar que tant ella com el propi líder de JxCat ja n'han parlat amb el president del Parlament. La formació independentista majoritària manté que Torrent no pot decidir unilateralment acudir al Tribunal Europeu de Drets Humans (TEDH) sense haver-ho pactat abans amb la defensa de Puigdemont.\nDesprés d'haver parlat amb Torrent, Artadi considera que el president de la cambra ha rebut el missatge que li han transmès JxCat i el propi Puigdemont: "Hem d'anar coordinats amb les estratègies jurídiques", ha justificat. En aquesta línia, la portaveu parlamentària del grup ha reiterat que JxCat no ha d'entrar en l'estratègia d'ERC o la CUP, per exemple, més enllà de les coordinacions perquè "tot vagi bé". Així doncs, Artadi ha subratllat que l'equip jurídic del president destituït ja fa setmanes que treballa en com portar el cas al TEDH, però ha apuntat que abans cal exhaurir "totes les vies" dins l'Estat. Encara sobre la via d'Estrasburg, Artadi sosté que és una jurisdicció "on haurem d'acabar" perquè hi haurà "moltes més garanties" que les que hi ha a l'Estat. "És evident que hi hem d'anar, la justícia espanyola no ens és massa justa", ha argumentat.\nEspanya, entre les economies més “miserables” del món, segons Bloomberg Es troba entre les deu economies amb pitjors perspectives d’atur i inflació, un rànquing que lidera Veneçuela, i on també hi ha Grècia, l’Argentina o Sudàfrica\n“L’1-O és una gran victòria de la gent, una lliçó brutal”\nTest de català: "Mare, qui és Pompeu Fabra?"\nEl ciutadà Pompeu Fabra (Quim Torra)\nEstrasburg contra Madrid: els revessos de la justícia europea a Espanya


Sorpresa per l'última confessió de Bustamente: «Hi tenia molt mala relació»\nEl cantant ha revelat un dur episodi de la seva vida en una entrevista amb Bertín Osborne\nDavid Bustamante revela els seus problemes amb el menjar | Twitter (@lecturas)\nDavid Bustamante ha estat un dels últims convidats al programa 'El show de Bertín', que el presentador condueix cada dimecres a Canal Sur. El cantant i ex de Paula Echevarría es va sincerar com mai en aquesta entrevista, en la qual va revelar detalls molt íntims que fins ara no havien sortit a la llum, com els seus problemes amb el menjar.\nA punt de complir 20 anys de carrera en la música, el cantant es troba en un dels seus millors moments tant personal com professionalment, però, segons ell mateix ha confessat en el citat programa, no sempre ha estat així. David Bustamante ha decidit revelar un dels episodis de la seva vida més foscos: «Tenia una mala relació amb el menjar, el feia servir com a premi i després em castigava per menjar-lo. Ha estat una lluita molt dura, tots tenim mirall a casa nostra», ha relatat.\nEl cantant va assegurar que en la quarantena va arribar a engreixar 8 quilos i que li va donar per cuinar, però que ara ha aconseguit establir un equilibri i baixar alguns quilos:«Ara em cuido amb la meva dieta i el meu entrenador»,ha assegurat, insistint que els comentaris que es fan sovint sobre el seu físic li fan molt de mal.\nI és que en els últims temps, els canvis de pes del cantant han estat notables i han propiciat tota mena d'especulacions. Unes declaracions amb què l'altra convidada del programa, Vicky Martín Berrocal, se sentia totalment identificada, afirmant: «Jo també he tingut aquests problemes amb el menjar, i l'he fet servir com a premi i després també em castigava».\nBustamante, enamorat com mai de Yana Olina\nPerò el cantant també ha tingut paraules dolces per confessar l'amor que sent per la seva parella, la ballarina Yana Olina, a qui va conèixer gràcies al seu pas pel programa 'Bailando bajo las estrellas' en 2018. Aquest any, just abans de la pandèmia pel coronavirus, Yana Olina es va traslladar a Madrid per viure al costat del seu noi i obrir la seva pròpia acadèmia de ball.\nEn el citat programa, David Bustamante ha confessat estar profundament enamorat de la seva xicota i també ha tingut paraules d'adoració per la seva filla Daniella, de qui ha assegurat: «No entenc com podia viure abans que ella naixés, la necessito. Em desarma».\nEl cantant evita pronunciar-se sobre la seva exdona\nDavid Bustamante realitza poques aparicions públiques, però quan les fa, hi ha un tema que inevitablement que sempre surt a col·lació, la seva ruptura amb Paula Echevarría. El passat mes d'octubre, el cantant va concedir una entrevista també a Canal Sur amb Toñi Moreno, per al programa 'Un año de tu vida'. Allà, la presentadora va ser molt directa i li va preguntar per aquest espinós tema sobre el qual ell sempre evita pronunciar-se.\n«Nosaltres vivim amb molta emoció tota la teva vida, la teva transformació d'un nen de poble a un noi d'èxit, guapíssim, que es casa amb una actriu meravellosa a la qual jo adoro. I ens fèieu partícips d'aquesta felicitat. Després es van torçar les coses, no sou la primera parella que se separa ni l'última, i tu pretens que això no interessi, i això interessa. On és el límit per a tu?», va dir Toñi Moreno a David Bustamante, fent referència a tot l'interès que va generar la seva ruptura.\n«És normal que interessi la meva vida. El límit està en el fet que si dic que no m'agrada parlar d'una cosa perquè fa mal, que ho deixin aquí, que no em segueixin insistint dia rere dia, perquè fa mal», va expressar el cantant amb tota naturalitat.\nBertín Osborne David Bustamante Amor


Voldria ser el pou de mormol fondo on la paraula sempre és nova, però m’he de conformar en dibuixar la traça de l’esvoranc, traucar a les totes i escriure pels descosits.\nTrauré el lleu per la boca si no puc contar amb fidelitat extrema una feta reial que em succeí fa dos capvespres quan anava a caminar per foravila.\nLa gramàtica no em dicta la contarella i el lèxic i la sintaxi no em fan més planer el camí del relat.\nVa ser aixuxí, com passen les coses memorables que no havies pensat mai que et poguessin sorgir amb la inesperada velocitat d’una sorpresa. Era allà, a la vorera, damunt aquest no man’s land entre l’asfalt i una paret d’esquena d’ase amb parament verd, que feia de teló. La primera vegada no el vaig reparar. I vaig seguir caminant amb el meu aire una mica esburbat a tots els vents de la tardor.\nHi va haver una recapitulació que em va fer aturar de cop, tornar enrere, i mirar amb atenció aquella taca fosca, un poc acolorida: era un ocell petit inert.\nEl vaig veure: un ropit, un pit roig, que semblava caigut dins la mort des d’un vers de la Dickinson. Em vaig acotar i amb mans d’entomòleg vaig observar aquell ocelló fràgil amb la corbateta d’un vermell acarabassat i els ulls tancats a la vida.\nNo sé si d’això, es pot dir un xoc emocional, o la fugida cap a l’interior de l’absolut de la natura. Un ofegó suau em pujava per la gargamella i els ulls m’espirejaven. Tot el meu cos estava obert a la crida magnètica del buit, entrava en el buit, en la perfecta buidor.\nEl vaig agafar com un tresor i empès per una força desconeguda vaig partir cap a l’ametlerar que naixia dins els terrossos de call vermell. Vaig dipositar la despulla damunt l’herba borda que havia crescut a redols amb les darreres pluges. L’hora semblava triada a posta. El sol es colgava vessunyant lleugeres pigmentacions àurees, un gran nigul porprejava cobricelant aquell indret sense nom, el renou del silenci era tronador.\nAmb les dues mans vaig fer el clot. M’adelitava enfonyant amb força les ungles dins la terra com si obrís un forat en l’aigua del temps. Em venien al cap paraules que s’havien podrit i fermentat dins la meva còrpora viva: mots fets llaga i fem que grellaven i florien mentre treia palades de fondària.\nNo els puc repetir a aquests mots consoladors perquè just pensats fugien a l’escapada i no em deixaven cap record ni un.\nVaig embolicar el cos del ropit amb un mocador que duia les meves inicials. Amb tota la delicadesa possible el vaig colgar al fons d’aquella tomba. I amb grapades i embostes el tapava amb aquella terra roja. Tot va quedar com abans, potser un poc més hemorràgic que la resta, però fora indicis evidents per a un espectador distret.\nVaig partir sense ni un sospir ni una llàgrima. Fred, gelat. Si m’haguessin posat la mà damunt hauria cremat.


Cullera dedicà a la igualtat la Crida a la festa fallera | RiberaBaixa.info\nCullera dedicà a la igualtat la Crida a la festa fallera\nLes falleres majors i representants animen a viure la festa d’una manera integradora i sense distincions\nCullera va celebrar este dissabte per tercer any consecutiu la Crida, un acte en el qual les comissions falleres es reunixen i, de manera simbòlica, donen inici a les festes del foc convidant a sumar-se a tot aquell que ho desitge.\nDes de la balconada central de l’ajuntament, les 15 falleres majors i representants de les comissions cullerenques van pronunciar un discurs on valors com la convivència, el respecte, l’enteniment i la tolerància van ser protagonistes, reivindicant un món just en el qual les persones puguen ser lliures i tindre igualtat de drets.\nA més, van descriure als valencians com un poble obert i universal que rep amb els braços oberts a tothom en mostra d’hospitalitat al marge de la seua identitat o procedència.\nL’alcalde de Cullera, Jordi Mayor, va ser l’encarregat de tancar els parlaments. El primer edil va apel·lar a la universalitat de la festa i va valorar l’aposta municipal per reforçar el seu paper de Patrimoni Immaterial de la Humanitat amb un increment notable de les ajudes a la Junta Local Fallera després de les retallades del passat.\nCom a detall, enguany és el primer en la història del municipi en què l’alcalde i el regidor de Falles han anat vestits de valencians. Mayor i Cerveró van eixir a la Crida amb el vestit de torrentí. «Tots hem d’estar a l’altura», va dir el primer edil.\nLa decisió va ser ben rebuda pel col·lectiu faller, que havia demanat durant anys que qui també ostenta el càrrec de president nat de la Junta Local Fallera (JLF) usarà el vestit regional, assenyala la presidenta executiva de JLF, Susi Meliá.\nL’acte va acabar amb l’himne de la Comunitat Valenciana que la major part d’assistents es van animar a cantar.\nEl regidor de Festes, Javier Cerveró, ha valorat com molt positiva la Crida, fent al·lusió al gran èxit d’assistència i al caràcter integrador del discurs faller. «L’acte és molt jove, però s’ha consolidat com un dels més esperats i multitudinaris de les Falles», comenta. Cerveró posa l’accent en la importància d’unir la solidaritat a unes festes que són una de les màximes expressions del poble valencià.\nPrevi al parlament es va projectar un video mapping en la façana de la Casa Consistorial que va captivar als assistents per la seua espectacularitat visual i sonora. A les seqüències inicials, de caràcter èpic i còmic, se li van sumar imatges amb icones locals com la Verge del Castell, elements del patrimoni o la Reial Senyera.\nEs calcula que a la Crida fallera 2018 de Cullera van assistir més de 2000 persones, repetint-se l’èxit de les edicions anteriors.\nPublicació següentFoment inicia la col·locació del viaducte sobre el Xúquer inclòs en la variant Cullera – Favara\nPublicació anteriorLa Conselleria de Sanitat estudia portar més especialitats al Centre de Salut d’Almussafes


La Guia Didàctica de Castellar oferirà aquest curs més de 650 activitats adreçades als centres educatius de la vila\nLa Guia Didàctica de Castellar del Vallès, un recurs municipal ofert per la Regidoria d’Educació, oferirà durant el curs 2009-2010 un total de 657 activitats, visites o materials de préstec als centres educatius de la vila. Tot i que el termini de sol·licitud es va tancar el 30 de setembre, aquesta xifra pot créixer perquè algunes de les activitats que procedeixen de la Diputació de Barcelona i de les empreses de la vila es concreten al llarg del curs escolar.\nEl cicle de teatre, les audicions musicals i el teatre en anglès són algunes de les activitats que mouran més alumnes. Pel que fa a les visites, la Ludoteca Municipal n’oferirà un total de 41, la qual cosa suposa que més de 1000 alumnes passaran per aquest servei municipal. Altres espais destacats que ofereixen visites són la Biblioteca, que en té programades 34 (hi passaran uns 850 alumnes) o els pessebres, que rebran 26 visites durant el període d’elaboració i exposició.\nTambé es faran excursions al parc de Colobrers (n’hi ha 14 de programades), visites als gegants de l’ETC (13), a l'hort de Cal Botafoc (12), a diferents espais verds de la vila per conèixer la vegetació (11), a l’Ajuntament (9), al Parc de Bombers (8) al riu Ripoll (7) o l’Arxiu Municipal (3).\nAquest curs, les escoles que tenen dues línies han sol·licitat entre 80 i 95 activitats cadascun, mentre que els centres d'una línia han cursat entre 45 i 70 sol·licituds. D’altra banda, les llars d’infants han sol·licitat entre 10 i 26 d’activitats, una xifra que varia també en funció dels nombre d’infants que tenen matriculats. Altres entitats, com el Teb Vallès o Suport Castellar, també han sol·licitat activitats de la Guia Didàctica.\nLes novetats més destacades d'aquest curs són el “Bufalletres”, una activitat d’animació a la lectura adreçada als alumnes de 2n de primària. Per a alumnes de primària i ESO, també són activitats noves d’aquest any un taller d’elaboració d’instruments musicals de diferents països i un taller de percussió que aproparà els ritmes musicals del nord de l’Àfrica. En matèria ambiental, s’oferiran per primera vegada les activitats “Aprenem a compostar” i “Què és el compostatge”, organitzades pel Consorci de Residus del Vallès Occidental, a banda de diferents activitats lúdiques sobre compostatge adaptes als diferents cicles educatius.\nLa Guia Didàctica és un recull de visites, activitats i materials que, des de l’Ajuntament, s'ofereixen a les llars d'infants, a les escoles i als instituts del municipi. Aquesta oferta es presenta dividida per temàtiques (Coneguem la nostra vila, Castellar i el món cultural, Castellar i la salut, Castellar i el medi ambient, Castellar i el món agrícola, Castellar i l'empresa, Castellar i l'educació en valors i materials).


Setembre | 2014 | Temps d'incertesa (com tots)\nPosted on 28 Setembre 2014 | Deixa un comentari\n“A les urnes, catalans!” Amb aquest titular inspirat en la famosa frase de la versió antiga d’Els Segadors (“A les armes, catalans! Que el rei ens declara guerra” un exemple de com han canviat les coses des del 1640 fins ara) i amb foto de doble pàgina a la portada, il·lustrava el Punt/Avui la noticia de la signatura, ahir, del decret 129/2014 de 27 de setembre, de convocatòria de la consulta popular no referendària sobre el futur polític de Catalunya. El número del decret (129) coincideix amb el nombre ordinal del càrrec de President de la Generalitat que ostenta Artur Mas. Una manera de reivindicar la llarga història i la legitimitat del càrrec davant dels que diuen que és una mena de gràcia i concessió de la Constitució Espanyola del 1978 (en vigor des d’un any llarg després que el President Tarradellas tornés de l’exili i prengués possessió oficialment del càrrec, per cert).\nNomés celebrada la signatura va comparèixer la Vicepresidenta del govern espanyol per a dir que la convocatòria era il·legal i anticonstitucional i que, per tant, presentarien recursos en contra. Va qualificar així el decret abans que fos penjat a la web de la Generalitat. Per tant, ni tan sols se l’havien llegit però ja el prejutjaven i tenien els recursos preparats.\nDemà dilluns hi ha convocat un Consell de Ministres extraordinari per a tractar la qüestió. Suposo que hauran deixat un parell de dies per a que el President Rajoy es recuperi del “jet-lag” del viatge a la Xina on, a banda de lapsus notoris imagino que haurà aprofitat per a solidaritzar-se amb el President xinès davant de les reivindicacions del hongkonguesos que reclamen poder votar en llibertat, desafiant així l’ordenament legal i constitucional.\nJa veurem en què queda tot, però vistos exemples anteriors de com funciona la divisió de poders a Espanya podem esperar qualsevol cosa. “Montesquieu ha muerto!” va dir tot cofoi Alfonso Guerra quan manaven els seus. I sense divisió de poders la qualitat de la democràcia és, com a mínim, qüestionable.\nAvui, la Vicepresidenta del Govern, Joana Ortega, ha presentat el dispositiu que caldrà posar en marxa per a efectuar la consulta a més de la web 9nconsulta2014.cat que n’informa i resol dubtes, etc..\nI ha començat la campanya informativa amb aquest anunci:\nEm fa gràcia que la campanya s’anomeni “Tu decideixes”, coincideix amb una del mateix nom de fa vuit anys, quan el referèndum de l’estatut, en la que vaig participar activament, i que va ser la llavor de la posterior Xarxa de Blocs Sobiranistes. Sembla que hagi passat un segle!\nA l’entrevista que es va fer ahir al MHPG Mas (per cert, l’etiqueta #presidentMastv3 va arribar a ser Trending Topic mundial, una mostra que aquestes coses no interessen a la gent, oi?) aquest va defensar l’estricta legalitat de la consulta fins i tot d’acord amb la Constitució Espanyola com s’explicita en diversos articles del decret, cosa que fa difícil l’argumentació contraria de caràcter legal. Però, vist el prejudici amb el que actuen cal preveure-ho tot. “Si ho enfonsen tot no serà amb pulcritud jurídica, sinó “manu militari” i això és un missatge diferent, i no descartaria denunciar-ho a Europa.” Va dir.\nTambé va dir que, malgrat una possible paralització del procés per part del Tribunal Constitucional, es continuaria endavant i assumiria personalment els riscos que se’n derivessin.\nBé, ja fa uns dies va recordar que va recordar, i no perquè sí, que actuar amb astúcia i habilitat era més important que fer-ho amb només la força bruta, tal com va passar en el duel entre Goliat i David, aquell que després fou rei de tan bona estrella (tan bona que la seva fama encara perdura avui)\n“El nostre vaixell és un veler, no és un vaixell de motor. Els vaixells que van a vela porten un motor, gairebé sempre, si es queden sense motor despleguen les veles, i per poc vent que hi hagi, mantenen el rumb” va ser la metàfora marinera que va fer servir per a resumir.\nSembla doncs, que salpem. No només de nosaltres, però sobretot de nosaltres depèn de mantenir ferm el rumb de la travessia. I no espantar-se amb els núvols negres que s’albiren a l’horitzó i que anuncien tempesta.\nEl que fem aquests dies immediats i l’actitud amb la que actuem determinaran com ens aniran les coses i com serem inscrits en el llibre de la Vida i la Història.\nEl que hem viscuts és a la nostra memòria,\nel que hem de viure és a les nostres mans.\nEtiquetat Artur Mas, Constitució, consulta, Mariano Rajoy, Separació de poders, TC


La ruptura de saló i cafetonet no serveix - Gerard Piñero - Blogs d'AraVallès\nDijous, 18 de gener de 2018 16:43 h\nQue el nou líder del PSOE, Pedro Sanchez, faci un intent, poruc, però un intent, d’obrir el meló del pacte de la transició –sí, ja sabeu, allò que van acordar els grans fa molts anys i que la majoria de nosaltres no hem tingut el plaer de conèixer més enllà dels llibres de text del cole– és que alguna cosa està canviant, i la irrupció de Podemos n’és una causa més, no n’és la causa absoluta.\nI el més important, és que a Espanya quan una cosa preocupa de veritat la caverna s’hi llença abraonadament a sobre com si fos una presa innocent que només fa que molestar el ramat dels grans savis. En el cas de Podemos, està clar que aquest baròmetre de “preocupologia” ha funcionat.\nDit això, tornant al tema de la Transició. Ja fa temps que crec que la Transició no existeix, com els reis... sí, ja sabeu, els reis són... és un fantasma que vola quan algú li interessa focalitzar una problemàtica. La transició va ser un canvi de cares polítiques per a bastir un nou règim que de mica en mica se li va dir “democràtic”, res més que això. El què no ha canviat, és la cultura política del país, entre altres raons, perquè té una llarga tradició, en el fons que no en les formes.\nDit d’una altra manera, potser eliminem els darrers vestigis de la transició però de què servirà si les pràctiques polítiques (control ferri del bipartidisme, manteniment de la impunitat política mitjançant la justícia, la corrupció com a mètode de relació i control entre poders, uns mitjans de comunicació amarats de politització interessada...) segueixen essent impunes? Doncs, per no començar la casa per la teulada, primer, cal parlar de noves cultures polítiques i després, si cal, parlem de la transició encara que seria més pràctic parlar d’aprofundiment de la democràcia...\nUn altre concepte llençat darrerament és el de canviar/eliminar/substituir la casta política espanyola. Maco, i amb un to fins i tot romàntic. Però, com sempre, l’esquerra és molt bona amb els conceptes però buida amb alguns continguts. És important focalitzar més aviat un canvi generacional en la política espanyola que condueixi a noves maneres d’exercir la política que no pas canviar les castes polítiques espanyoles per dos motius: per executar canvis polítics en el poder, s’ha d’estar ben preparat. I, cal visualitzar i portar a la pràctica noves maneres de fer i entendre la gestió del sistema democràtic, perquè sinó, ens podem trobar amb una substitució de rols entre uns i altres com el binomi bíblic entre PSOE-PP o PP-PSOE.\nA Espanya, jugar la partida només de les eleccions i sortir a la tele és molt perillós. Pot donar bons resultats d’inici però et posa en un embut sense sortida si no ets capaç de generar gràcia al personal. És així de senzilla la vida mediàtica. Per tant, més val fer les coses bé, cobrir-se les espatlles amb un teixit polític i social ampli (un moviment social real) i un bon teixit d’idees que es converteixin en la moral d’un projecte polític que està per sobre del “deja vu”.\nI per últim, una idea que quan hi penso el meu cervell entra en un procés de letargia: parlar de procés constituent a Espanya em resulta nou però buit, no em sona a canvi real per a resoldre els conflictes històrics amb Catalunya i Euskadi, principalment. Primer, cal canviar la constitució per una majoria que no existeix ni en broma. Segon, no cal tanta xerrameca per evitar, per por a perdre vots, parlar de tu a tu d’un cop per totes. Tercer, el fantasma del dret a decidir dels pobles irromp de tant en tant, ara més que mai, entre la plana política espanyola, i tinc la impressió que aquest concepte “sacrosant” s’obvia o es rebutja, com els alls amb els vampirs per por a morir dessagnats pels seus propis.\nBé, no sóc precisament un devot del canvi a Espanya, ni de cap formació política de la seva disciplina política, però em resulta curiós veure com hi ha talents que irrompen darrerament a l’escenari sense, potser, saber que el canvi, en un estat viciat, viciós i amb tocs d’autoritarisme força estesos, és difícil de canviar de la nit al dia. Cal gent, idees i noves i modernes maneres.


Zur Alten Schmiede Namburg/ Saale Alemanya - Ofertes d'hotels amb els MILLORS DESCOMPTES EN LÍNIA\nLindenring 36, Naumburg City Center, Namburg/ Saale, Alemanya - Veure al mapa\nSi el que està buscant és per un hotel ben situat a Namburg/ Saale, no busqui més enllà de Zur Alten Schmiede. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Zur Alten Schmiede és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Zur Alten Schmiede es reflexa en cada habitació. calefacció, servei de despertador, telèfon, aparell de televisió, articles de tocador són només algunes de les comoditats a la vostra disposició. L'hotel ofereix moltes oportunitats d'oci úniques, com sauna, pesca, massatge, solàrium, parc infantil. Les seves instal.lacions de primera i una situació excelent fan de Zur Alten Schmiede la base perfecta per a gaudir de la seva estada a Namburg/ Saale.\nTots els tipus de viatgers (100) Parelles (55) Viatgers en solitari (27) Famílies amb infants petits (4) Famílies amb infants grans (3) Grups (11)


BLOG DE L'ASSUMPTA: de març 2010\n"Exili i tendresa.- L'univers de Francesc d'Assís", d'Éloi Leclerc\nAvui he acabat un llibret que m’ha encantat. Va arribar a les meves mans "de rebot" fa dos o tres anys (com a mínim). Tal com me’l van donar, junt amb dos o tres més, va anar a una prestatgeria sense que em recordés més d’ell. Fa pocs dies, buscant una altre cosa, va sortir el llibret i, immediatament, vaig pensar que el volia llegir!!\nI ho he fet... i és una preciositat. No és pas una biografia. Es tracta de l’explicació en forma de relat, amb un estil ple de poesia, amb diàlegs, pensaments, etc. d’una part de la vida de Francesc d’Assís.\nEl seu autor, Éloi Leclerc, religiós franciscà, va néixer el 1921. El 1944 patí la deportació al camp de concentració de Buchenwald. Ordenat sacerdot el 1948, ha estat professor d'història de la filosofia i és un reconegut historiador de l'Església. És autor de nombroses obres, la majoria sobre Francesc d'Assís i la seva experiència espiritual. «Saviesa d'un pobre» (1959) és la més coneguda. Altres títols destacats de l'autor són «Exili i tendresa» (1962) (que és aquest que he llegit jo), «Le Cantique des créatures» (1970), «Le chant des sources» (1976), «Le soleil se lève sur Assise» (1999)...\nHe de dir que el text en català m’ha agradat moltíssim, per tant mencionaré al traductor, Amadeu Brugués, que també té el seu mèrit ;-)\nGiotto, un dels frescs sobre la vida de Sant Francesc,\nsituat a la Basílica de Sant Francesc d'Assís\nEl soroll rítmic dels seus salts sobre les fulles mortes ressonà un instant en el sotabosc [es refereix a dos petits cabirols]\n- Els nostres germans els animals! -digué aleshores Francesc a mitja veu, amb gravetat, com si estigués en una església i en una mena d’encís-. Si fóssim més humils, més a prop del que és simple i petit, els sentiríem a parlar de Déu. Totes les criatures que hi ha són sota el cel mormolen el seu nom, cadascuna en el seu llenguatge. Coneixen el seu Creador i el serveixen millor que nosaltres.\n- Com pots dir això? No tenen intel•ligència -objectà Masseo.\n- Cadascuna d’elles, fidelment i a la seva manera, juga el joc diví de la creació...\nFrancesc i Masseo estaven estirats a l’herba, amb el seu mantell, al peu dels arbres. El silenci era gran, de la mida del cel, ple d’una vida pregona. Se sentia respirar l’herba i els estels amb un mateix alè. Una gemma esclatava. Un manat d’estels tremolava; i un d’ells se’n separava, traçant un llarg fil d’argent a través del cel. El món tendia en tots els sentits vers el Regne.\nPer Francesc la creació sencera era dins la mà de Déu. No hi havia pas el món de dalt i el mon de baix, el món lluminós de l’esperit i el món tenebrós de la natura. El Regne de Déu no era una còpia d’aquest món; era al cor de l’existència més quotidiana. I res no se li feia estrany, incloent-hi aquesta vida de baix que mormolava en l’herba, contra la terra materna. Totes les coses procedien del mateix amor i reposaven en la mateixa mà totpoderosa. I qui se sabia en aquesta mà podia adormir-se tranquil sota els estels, al llindar d’un bosc, per llevar-se amb el sol, banyat de rosada i de llum, dient: “Heus-me ací, Senyor”.\nPer cert, per aquí a casa, hi ha un llibre de 1.091 pàgines (ho acabo de mirar jeje) amb textos biogràfics, escrits, testimonis, índexs, mapes i un munt de coses més sobre sant Francesc... em sembla que me’l llegiré ;-)\nEscrit per Assumpta a 23:00:00 13 opinions\nEtiquetes: La meva Fe, Llibres, Personatges, reflexions\nEn Pep va dir que aquesta setmana ens jugàvem molt. Tres partits: Saragossa, Osasuna i, avui, un dificilíssim Mallorca. Tres victòries. Estic contenta!! :-)))\nEscrit per Assumpta a 22:42:00 16 opinions\nII.- El Xa Khusrau jura lleialtat a Baber (Relats Conjunts) (segon intent)\nEl Xa Khusrau jura lleialtat a Baber, fragment del Baburnama. Anònim 1500\n- Anòooooonim!! Anòoooooniiiiim!! Però què és això?\nLa dona cridava amb veu forta. No semblava molt enfadada, però quasi... Podríem dir que se la veia un pèl disgustada. Disposada a demostrar que no estava d’acord amb alguna cosa i a obtenir la resposta adequada.\nEll va sortir de la seva tenda. Amb la mirada somiadora de poeta, d’artista i amb l’expressió pacient d’un savi, Anònim, home d’una impressionant intel•ligència (tot i que molt poc reconegut al llarg de la història) es va dirigir cap a la seva esposa.\n- Què és el que tens, Modesta?\n- Anònim, home!!... Has vist això? Em vaig passar hores i hores deixant-me les mans i la vista per fer els més meravellosos brodats en les robes de Baber el dia del jurament i tu has fet un gravat amb molts detalls, però la bellesa del meu treball no es veu reflectida en absolut. Tan bé que dibuixes quan vols!\nL’home va somriure. Com a cronista oficial de la cort, havia mirat de plasmar en un gravat la importància del moment i, efectivament, havia prestat poca atenció als detalls artesanals de la labor de la Modesta, modista d’en Baber i esposa seva estimada.\nHem dit que l’Anònim era un home intel•ligent i savi i, per tant, va donar-li la raó a la seva dona i va repetir el treball. Aquesta segona obra no ha arribat als nostres dies. Potser algun dia algú la trobarà.\nEscrit per Assumpta a 17:02:00 19 opinions\nEl Xa Khusrau jura lleialtat a Baber (Relats Conjunts)\nPoc s'imaginava el seu pare, el bo d’en Jacint de cal Grau, que quan va decidir posar a la seva filleta el nom de Perseveranda l’estava encertant de ple. Ell tan sols pensava en fer homenatge a la seva avia, dona neta i treballadora que... Bé, és igual, no es tracta ara d’explicar la vida de la família de cal Grau... El fet és que la Perseveranda (Persi pels amics) aviat va demostrar ser una noieta molt espavilada, la primera de la classe sense massa esforç.\nAls vint-i-molt-pocs, la Persi va ser la primera Grau de la història en obtenir una llicenciatura universitària: Història Antiga... però aquí no es va acabar tot. Ella va seguir estudiant i es va anar especialitzant en coses tan estranyes i poc comunes per a nosaltres com l’art dels gravats de l’Asia Central als segles XV i XVI.\nBiblioteques, museus, estudis sobre el terreny... perseverant, persistint i, per fi, la gran satisfacció de poder examinar el manuscrit en llengua turca oriental escrit per un tal Baber. Tenia moltes ganes de veure’l. Feia temps que sospitava alguna cosa.\nDesprés d’una sèrie d’estudis, proves i comprovacions, va poder assegurar, sense cap mena de dubte, que un gravat en el que es pot veure el Xa Khusrau jurant lleialtat a Baber, datat a l’any 1500, no és més que una falsificació recent.\nEl món dels historiadors està trasbalsat per aquesta notícia inesperada. Els blogaires pensen que “ja ho deia jo que aquesta imatge de Relats Conjunts era molt rara”.\nEscrit per Assumpta a 23:13:00 14 opinions\nEscrit per Assumpta a 22:30:00 24 opinions\nFa un parell de mesos vaig recordar que feia uns anys, en un grup d’Internet on entrava, havia fet un joc d’endevinar imatges vistes d’una forma “diferent” (o de molt a prop, o des d’un angle una mica estrany...) i llavors vaig provar de fer-ho al blog. Les vostres respostes em van encantar i ho vaig repetir... i vaig pensar en fer-ho una vegada al mes ;-)\nLa resposta la donaré demà per la nit i, fins llavors, no donaré cap pista. Per tant, podeu repetir respostes, tan sols es tracta de saber quantes persones saben veure què és :-)\nEscrit per Assumpta a 0:01:00 29 opinions\nViena, dilluns, 8 de març per la tarda. Estic llegint “Huye rápido, vete lejos”, de la Fred Vargas, i vaig vivint de molt a prop l’historia actual d’un home que està convençut que pot venjar-se d’unes persones que fa anys li van fer molt de mal utilitzant com a “arma” la infecció de pesta.\nEls policies busquen informació, parlen amb els experts, recorden les epidèmies al llarg de la història, parlen de puces i rates i utilitzen la paraula “vector”... El meu cervell immediatament recorda i es trasllada volant a un post d’en XeXu en el que va enllaçar aquesta paraula amb la seva entrada a l’Enciclopèdia catalana. Em fa gràcia pensar que fa un parell de mesos jo no sabia aquest significat del terme “vector” com a portador o transportador de germens, d'alguna malaltia... i penso que li explicaré, suposo que li farà gràcia saber que vaig recordar el seu post ;-)\nI segueixo llegint aquesta novel•la que m’atrapa i on, més endavant, es menciona un text del segle XVII, el Diary, de l’anglès Samuel Pepys, escrit entre els anys 1660 i 1669 i que inclou, per tant, la terrible experiència de la gran pesta de Londres, de 1665.\nViena, dilluns, 15 de març per la tarda... llegeixo les pàgines finals de la novel•la. En Josep Lluís té una reunió a Càritas i hem quedat que l’esperaré aquí fins les sis i deu. Trec el següent llibre de la bossa, “84, Charing Cross Road” d’Helene Hanff (Me’l volia comprar per sant Jordi, però com la meva llista creix cada dia i ha arribat a extrems impossibles, vaig decidir demanar-li a la meva germana i ella me’l va treure de la biblioteca. En català) i començo a llegir...\nEn un no res ja m’he ficat en el fil de la narració i, en arribar a la pàgina vint-i-cinc, llegeixo aquesta frase: “Teniu el diari de Sam Pepys?...” i el meu cervell torna a volar, tot rient, perquè ara ja sé qui és Sam Pepys, però fa quinze dies no ho sabia...\nI els pensaments es van entrellaçant i formen espirals d’històries dins de noves històries. Columnes màgiques que volen cap amunt. Perquè les coses bones sempre van cap amunt...\nEscrit per Assumpta a 16:16:00 19 opinions\nEtiquetes: Coses meves, El món dels blogs, Pensaments, reflexions\nPer fi és dissabte!!... UNA AGENDA TACADA DE SANG... El desenllaç.\nEl que havia començat com una col·laboració amb la policia per ajudar-los en el cas de l'assassinat de Kakuei Sukuda, s'estava convertint per la Laura Fonts en una trama que la implicava directament en la mort del seu cap. Totes les proves l'assenyalaven i, el que era més greu, l'inspector Roig semblava creure-se-les...\nEncara sou a temps de llegir completes les entregues anteriors:\nEl somriure de la Patrícia era espectacular,\nestava gaudint d'aquella escena...\nBé, la solució avui... però no encara!! ;-)\nAvui, dissabte, a les 10:00 del matí, al blog Xarel-10 trobareu el cinquè i darrer capítol -amb la solució al misteri- d’aquesta Mini novel•la amb la que en McAbeu ens ha convidat a fer de detectius, tot celebrant el seu post 500.\nPer tant, a tots aquells que encara no hagueu enviat el resultat de les vostres deduccions, us recordo que, a l'hora de publicació d'aquest post, us queden NOU HORES I CINQUANTA-VUIT MINUTS per fer-ho ;-)\nPodeu escriure a: macabeu2008@gmail.com\nMolta sort, detectius!!\npodeu anar mirant aquest vídeo:\nSir Arthur Conan Doyle, escocès (nascut a Edimburg) (1859-1930) era metge de professió. Ja mentre estudiava la carrera li agradava escriure històries curtes. Al començar a treballar com a metge no li anava gaire bé i això li deixava força temps lliure per poder escriure. A Study in scarlet, publicada l’any 1987 és la primera obra en la que apareix Sherlock Holmes.\nContràriament al que molta gent creu. Conan Doyle no és un cognom compost sinó que el compost és el nom de pila “Arthur Ignatius Conan”.\nText complet del relat: McAbeu / Dibuixos: Assumpta\nNo us perdeu demà\nel darrer capítol\nal blog XAREL-10\nComentaris tancats, recordeu que podeu enviar les vostres deduccions per e-mail a en Mac (macabeu2008@gmail.com)\nS'ha trobat el cos sense vida d'un dels copropietaris de l'empresa al despatx de Laura Fonts, ella havia sopat amb ell la nit anterior i col·labora amb la policia recordant les seves passes d'aquell dia. Explica a l'inspector Roig que, després de sopar, el va convèncer perquè tornés a casa...\nI per vostè mateixa també en respon?\nAVUI TROBAREU EL TERCER CAPÍTOL\nTeniu ja alguna teoria? Sospites? Si voleu intentar resoldre aquest cas, en McAbeu estarà encantat de rebre les vostres idees.\nRecordeu que dissabte sortirà el cinquè capítol, ja amb la solució, i les vostres respostes han d’haver arribat abans. Us atreviu?\nPodeu escriure a la seva adreça de correu electrònic, macabeu2008@gmail.com\nMolta sort, detectius!! :-)\nA part de la seva extensa producció de novel•les de misteri, amb els seus protagonistes principals, el detectiu belga Hèrcules Poirot i Miss Marple, velleta soltera d'un petit poblet anglès, capaç de solucionar els més complicats crims buscant el seu paral•lelisme amb petits fets ocorreguts al seu poble, Agatha Christie també va escriure altres llibres amb el pseudònim de Mary Westmacott. Malgrat que en molts llocs aquestes obres són qualificades com de literatura romàntica, això no és exacte en absolut. Si bé és cert que hi pot haver una història d’amor dins la trama, hi ha molt més i l’escriptora demostra un profund coneixement de la naturalesa humana en moments complicats i, fins i tot, en situacions límit.\nEncara no feia tres hores que era al llit quan Laura Fonts va rebre una trucada del seu secretari avisant-la de que la policia havia trobat al seu despatx, el cos sense vida d'un dels seus caps. Quan hi arriba, l'inspector encarregat del cas li demana que recordi els seus actes del dia abans... (Podeu llegir el Capítol I sencer clicant AQUÍ)\nElla era la responsable màxima de l'empresa per Europa, tenia moltes responsabilitats però no molta feina perquè havia sabut envoltar-se d'un bon equip que treballava molt bé i que a ella només li calia supervisar, això feia que gaudís d'uns horaris prou flexibles per poder compaginar la feina amb la família i n'estava molt satisfeta.\nPerò els divendres no podia faltar al despatx, era el dia de la setmana que feien la reunió amb els caps mitjançant video-conferència. En Jeremy Harper des de la seu central a Nova York i en Kakuei Sukuda des de la fàbrica de Tokio es posaven al dia de la marxa de les seus repartides per mig món i donaven les ordres oportunes. La reunió d'aquesta setmana seria tensa, tots sabien que els resultats econòmics estaven per sota dels esperats i l'ombra d'una remodelació de personal planava sobre l'empresa. La Laura ho entenia però li sabia greu haver de prescindir de qualsevol dels membres del seu equip.\nLa seu de Barcelona no presentava gaires bons números perquè feia pocs mesos s'havia embrancat en el canvi de les oficines, la Laura va desaconsellar fer el pas però en Sukuda insistí que l'empresa necessitava un aparador enlluernador a Europa. Vistos els resultats s'havia comprovat que el moment escollit no va ser el més adient i que la Laura tenia raó, però això no evitava que ara tots en paguessin les conseqüències.\nI això que el despatx nou era una meravella, tenia fins i tot un petit apartament privat on la Laura podia canviar-se de roba i descansar quan ho necessitava. Era refrescant-se al lavabo quan en Lluís entrà al despatx:\n- Ha arribat l'agenda nova que va demanar, si em diu a qui la vol regalar jo mateix l'enviaré...\n- No siguis tan eficient, contestà la Laura amb un somriure, aquesta agenda és un regal molt personal que he de fer jo mateixa. No saps de que va perquè fa poc que treballes amb mi, algun dia ja t'ho explicaré. Recorda avisar-me quan la reunió estigui preparada...\n- És clar que si, Sra. Fonts, però encara falta ben bé una hora.\nEn Lluís marxà i la Laura agafà l'agenda, seria la que faria vint-i-tres. Les tretze primeres les hi havia regalat el seu marit per declarar-se-li amb una nota on li deia que n'hi havia dotze de buides dels anys que havien estat separats però que esperava omplir l'última junt amb ella. I ella havia dit que si, que també ho volia. Cada any n'omplien una amb els esdeveniments de la seva vida: el seu casament a Montserrat, el naixement dels seus fills, l'Eloi i la Mireia, algun disgust, pocs, i moltes alegries. Fins i tot, les dotze primeres agendes també estaven plenes perquè un dia els seus fills, amb 4 i 5 anys, van decidir que eren el millor lloc on estrenar els colors i retoladors que els havien portat els Reis. Quin disgust li van donar aquell dia, però ara se n'alegrava de tenir aquell altre record familiar.\nCada any n'omplien una amb els esdeveniments de la seva vida...\nEn Lluís tornà a entrar al despatx i va treure la Laura dels seus pensaments...\n- Sra. Fonts, té el Sr. Harper al telèfon. La reunió d'avui s'ha anul·lat...\nMai abans s'havia anul·lat una reunió dels divendres, alguna cosa no anava bé.\n- Bon dia, Jeremy. Què passa?\n- Bon dia, Laura. En Kakuei ha desaparegut. M'he posat en contacte amb la fàbrica per preparar la reunió i m'han dit que ahir al vespre va agafar un avió cap a Europa. En saps alguna cosa?\n- Res de res. Em deixes parada!. No pateixis que de seguida que me n'assabenti d'alguna cosa et truco.\nAcabava de penjar el telèfon, sense entendre gairebé que passava quan el seu ajudant tornà a entrar.\n- Sra. Fonts. El Sr. Sukuda vol parlar amb vostè...\n- Però si m'acaben de dir que no el trobaven!. En quina línia és?\n- No, si no és al telèfon. És aquí...\nLa Laura encara tenia la boca oberta quan en Kakuei Sukuda entrà apartant a en Lluís. El secretari de la Laura sortí tancant la porta del despatx i a fora es trobà la resta de l'equip que l'interrogaven amb la mirada. Tots sabien que les coses no anaven gaire bé a l'empresa però si el Sr. Sukuda havia fet acte de presència és que anaven molt malament.\nUns minuts després la vicepresidenta per Europa i el president general van sortir del despatx, la Laura va ordenar a en Lluís que informés a Jeremy Harper de que havien trobat al Sr. Sukuda i que tot anava bé i que, tots plegats, s'agafessin la resta del dia lliure. Dilluns es tornarien a veure.\nLa resta del dia no va ser de festa per la Laura. En Kakuei havia vingut a Europa darrere de la seva dona, la Patrícia de Folgueroles, que encara que ja tenia 46 anys seguia sent una malcriada nena rica. Això no li va importar al Sr. Sukuda quan només necessitava una dona de bandera i sense cervell que l'acompanyés a les recepcions i a les festes però ara ja no la suportava i volia separar-se'n. Quan en Sukuda li havia dit a la seva dona que li tallaria de cop la seva font d'ingressos inesgotable, ella se li havia rigut a la cara i li havia dit: Mentre sigui la teva esposa disposaré dels teus diners encara que no vulguis i si ens separem et deixaré pelat. En Sukuda havia fet anul·lar les targetes de la Patrícia però això no havia evitat que ella seguís gastant, la desesperació d'en Kakuei Sukuda era tanta que l'havia seguit fins Europa per demanar-li explicacions però encara no s'havien trobat.\nLa Laura coneixia la Patrícia de l'escola, no la suportava aleshores i seguia sense aguantar-la ara però també pensava que en aquest tema en Kakuei tenia el que es mereixia. Però això no li podia dir, així que el consolà durant tota la tarda, el portà a sopar i després el va convèncer per que tornés a casa.\n- I no el tornà a veure?\nLa veu de l'inspector la feu tornar al dia d'avui.\nel següent capítol\nEscrit per Assumpta a 10:00:00 17 opinions\nAhir vespre, després de sopar, estava jo responent els comentaris al post anterior quan el Mozilla Firefox va començar a “no respondre”... anava molt lent i, finalment, no trobava res del que li demanava. Vaig provar amb el Chrome i feia el mateix, amb l’Explorer i repetició de la jugada.\nAfortunadament, vaig tenir la previsió de guardar totes les respostes, que ja tenia fetes, en un Word, creuant els dits perquè aquest matí funcionés.\nPer un moment em van passar pel cap escenes de virus i cucs atacant el meu ordinador. Seria raríssim perquè una persona legal com jo, que no es baixa antivirus d’enlloc sinó que va a la botiga i el compra, que no entro a pàgines que no són segures i que el lloc més terrible on vaig és la Web del Marca, seria estrany que em passés alguna cosa... però el cert és que em sortien missatges esfereïdors tipus que el meu blog ja no hi era (els vostres tampoc!!)\nSuposo que la brometa no era de Blogger sinó de Telefónica, que em deuria obsequiar amb intermitències de connexió o alguna cosa així...\nEn fi, que ja em pensava que m’havia quedat sense ordinador... i la setmana que ve el necessito cada dia!!\nEscrit per Assumpta a 10:14:00 35 opinions\nJa sé que total és una hamburgueseria, però... no puc fer-hi més... és el meu lloc d’inspiració! Aquí ja vaig tenir una trobada amb en Mozart i qualsevol dia es pot presentar en Vincent...\nMalgrat la gent que parla, els sorolls de cadires, plats i vasos... em concentro la mar de bé per llegir...\nOh, Vienaaa! ;-)\nFins i tot he pensat (i ho faré) enviar un mail a la central perquè em diguin exactament quines són les peces de música clàssica que posen de fons (ja ho vaig preguntar a l’encarregada d’aquí i em va dir que la música venia programada des de la central jeje)\nDe tot aquest escampall una petita part és d’en Josep Lluís i la part gran és meva. La bossa és xula, eh? és de roba, comprada en un Mercadillo d’artesans de Nadal (com el de Relats Conjunts però sense tant de fred, versió reusenca) i va ser regal pel meu aniversari fa quinze mesos (és el que té fer anys una setmana abans de Nadal jeje)\nI una cançó que m'agrada molt, molt... perquè, malgrat el títol, jo la sento optimista. Volia posar el YouTube (que el vídeo té un final feliç) però els copyright i aquestes coses no ho permeten... ais!! Torno a Goear, que m'agrada més, permet veure el temps que porta i tal :-)\nEscrit per Assumpta a 0:14:00 31 opinions\nAgost de 2000... som a Edimburg, la preciosa Edimburg! Quins records tan fantàstics d’aquell viatge!\nVarem tenir sort amb el temps... Una persona coneguda ens havia explicat que quan hi va anar ella havien tingut pluja cada dia... Nosaltres varem tenir sol quasi a diari excepte algun moment puntual...\nI un d’aquests puntuals moments ens va agafar al carrer. Varem córrer a aixoplugar-nos sota l’entrada d’un edifici d’oficines junt amb varies persones més. Tal com ho recordo, jo diria que érem ben bé vuit o nou persones mirant cap els núvols, pensant si allò seria curtet o si la pluja s’allargaria quan, de cop i volta, un dels allí presents, un home jove, va començar a cantar “Raindrops keep falling on my head” :-)\nQuina llàstima que aquí la pluja no sigui tan bonica com allí...\nEscrit per Assumpta a 22:45:00 27 opinions\nEtiquetes: Coses meves, Records, Vacances\nEscrit per Assumpta a 20:56:00 31 opinions\nVoleu fer un petit exercici?\nAgafeu un paper i un llapis o qualsevol cosa per escriure i apunteu els 10 primers refranys en català que us vinguin al cap... Si de moment només en recordeu 4 o 5 no patiu, deixeu el paper i al cap d’una estona hi torneu. No busqueu enlloc ni pregunteu, es tracta només de veure quins són els 10 primers refranys en que penseu.\nQuan tingueu la llista feta la envieu per correu electrònic a en Víctor Pàmies que vol fer un estudi sobre quins són els refranys catalans més coneguts.\nAh! el correu d'en Víctor és vpamies@gmail.com i a l'assumpte del correu poseu: "Els 10 refranys més coneguts"\nNo escriviu els refranys aquí, com a opinió, perquè podríeu influir en el pensament d'altres participants ;-)\nEscrit per Assumpta a 20:29:00 17 opinions\nEtiquetes: Catalunya, Cultura, El món dels blogs, Tradicions\nNit estelada, de Vincent Van Gogh, 1889\nPlorava. Assegut a l’habitació quasi buida, plorava. No desesperadament, com tantes vegades abans. Plorava sense crits, sense estirar-se dels cabells, sense fer-se mal als punys donant cops a les parets. No. Aquesta vegada plorava silenciosament, absolutament abatut, vençut, perdut, fracassat, sol, trist...\nI la tristesa era tan immensa que omplia cada racó del seu ésser, el seu cor estava trist, i tristos es veien els seus ulls, i les seves mans estaven tristes... i trist estava tot ell. Com sempre, sense terme mig...\nI és que si estimes, estimes. Si lluites per un ideal, si tens un somni, ho fas amb tot el cor, amb tota l’ànima, fins el darrer alè de les teves forces, sinó, no val la pena. I, quan perds, ho perds tot.\nI deien que era un boig. Un boig que havia perdut la mesura de les coses, un boig que tenia reaccions inesperades, explosives, radicals, violentes (violentes?)... “Pobre, boig, ha perdut el rumb”, deien els assenyats (què llestos són els assenyats!)\nI a la setmana d’estar ingressat, i després d’haver parlat amb ell en algunes converses curtes, la Doctora. C. A. va decidir demanar-li que fes un dibuix, una pintura, el que ell volgués i amb el tema que primer li vingués al cap. I ell ho havia fet.\nI li havien donat pintures -olis- tres llenços, pinzells... i li havien regalat! Tant com li costava a ell sempre de poder-los comprar! I ara la Doctora C. A. havia aconseguit que els hi regalessin! Això l’havia animat molt, agafava cada llenç i el mirava amb ulls quasi enamorats, com si hi pogués veure ja el resultat de la seva inspiració, allí, plasmat, pintat, sorgit de la relació entre la realitat i la seva ment. Els colors que havia demanat. Tots. No n’hi havien escatimat ni un! Què macos els seus colors! Blaus, taronges, grocs...\nI ben feliç i ple d’un viu desig de fer les coses bé, com sempre havia estat al llarg de la seva vida, amb aquella innocent emoció d’infant il•lusionat que bategava intensament al seu cor, va demanar poder pujar, de nit, a la terrassa del sanatori. Els cuidadors no se’n refiaven gaire, però el permís va ser concedit.\nI allí dalt, ell, va pintar el cel exactament com el veia. Sense amagar cap de les seves intenses percepcions... els estels, la lluna, el gran xiprer que tenia a primer pla, el petit poble amb aquella gent que no l’estimava i als quals en aquell moment perdonava des del més profund de la seva ànima de bona persona... i va plasmar també el moviment del vent en pinzellades de màgics espirals, pinzellades ben plenes, i tots i cada un dels infinits reflexos de la nit... i s’emocionava en pensar que tornava a pintar... i plorava de felicitat pensant que aquell quadre el regalaria a la Doctora, que li havia donat pintures i havia confiat en ell, i s’eixugava les llàgrimes amb la mà tacada de colors i s’empastifava la cara, però era feliç, tan immensament feliç!!\nI ara tornava a plorar... sol, assegut a una habitació quasi buida. Havien passat dos dies des de que havia donat el quadre al cuidador perquè el lliurés a la Doctora... i ella no havia dit res. Res. Fracassat. Ets un fracassat que no te n’has sortit mai de res... Per què no em puc morir ara mateix? Per què sóc aquí si ningú m’entén?\nI es va obrir la porta i li van dir que la Doctora l’esperava. I pegant un salt es va aixecar i l’esperança el va reanimar de cop i, amb el cos ple de nervis i les cames tremolant, va anar cap al despatx de qui li podia dir què era el que li passava.\nI a la sala, la Doctora, prop de la cinquantena i no massa agraciada, l’esperava amb un somriure que la feia bonica, i li va transmetre serenor, i li va semblar imatge materna, fraterna i amiga... i li va començar a parlar dient-li “amic meu”. Sí, la Doctora li va dir “amic meu” i ell va saber que, per fi, algú li ensenyaria el camí.\n- Amic meu...\nI va sortir d’aquell despatx més viu que feia anys que no estava, perquè l’home sense cap tipus d’ esperança no és pas viu, és mort. I anava pel carrer fent salts d’alegria com aquell infant feliç que vivia dins el seu cor. Ara sabia que la seva forma desproporcionada, exageradament apassionada, intensa fins al dolor físic, de percebre cada segon de l’existència tenia un nom... i es podia controlar... i que ell seguiria essent ell, però ja no patiria d’aquella manera...\nFeia més de cent anys, algú que es sentia com ell, no va tenir tanta sort...\nEscrit per Assumpta a 19:20:00 19 opinions\nEtiquetes: Contes i relats, Relats Conjunts, Van Gogh


Connectant audiències - Blog - Lymbus\nA Lymbus ens encanta quan les marques volen apostar per l'esport i l'outdoor. Fa unes setmanes vam finalitzar un projecte que va ser diferent per nosaltres.\nAquesta vegada el repte residia en treballar amb una marca que no ve del món de l'outdoor. Va ser una acció curta però molt important ja que vam treballar amb un client nou: Paco Rabanne.\nEls objectius de l'acció estaven molt clars:\nPosicionar la fragància INVICTUS VICTORY dins d'un target desconegut per a la marca: l'esport outdoor.\nConnectar dos audiències molt diferents a través de la consecució d'un repte esportiu accessible per al gran públic.\nEnviar 5.000 mostres de la fragància a través del registre a un formulari.\nSortejar dos rellotges SUUNTO i dos fragàncies entre tots els participants del repte.\nPer aquest repte d' Invictus & Suunto, es va animar a la gent a participar, inscrivint-se a un formulari en el que havien d'afegir una activitat esportiva (1h de duració de qualsevol esport des de qualsevol dispositiu) per a entrar al sorteig de dos rellotges i fragàncies.\nL'objectiu era el de vincular Invictus amb el món de l'esport. Com ho vam fer?\nL'acció estava dividida en 3 parts:\nActivació multicanal: amb aparicions a xarxes socials de les dos marques, paid media, mailing i ads.\nLanding page: com a base per a participar en el sorteig i adjuntar l'activitat.\nPremis: enviament de mostres i rellotges.\nEl partnership amb Suunto ens va permetre arribar a una audiència esportiva, que era l'objectiu de Paco Rabanne, i aportar credibilitat al repte. A més Suunto va aportar els seus canals de comunicació per a expandir el reach del challenge (xarxes, influencers, newsletters, integració de la campanya a l'app de sports tracker...).\nDes de Lymbus ens vam encarregar de la coordinació global de l'acció, la creació de la landing page, de la campanya de social ads i de l'estratègia digital per als canals de Suunto Espanya i la activació amb els ambaixadors de Suunto Espanya.\nUna acció 100% digital que va generar molt bons resultats i va complir tots els objectius fixats des del principi.\n¡Ens encanta seguir promovent l'esport i l'outdoor!


Club Atletisme Gavà: 20a Marxa del Garraf (21k i 48k)\n20a Marxa del Garraf (21k i 48k)\nAquest diumenge la Unió Muntanyenca Eramprunyà (UME), organitza la ja tradicional Marxa del Garraf, aquest any la vintena edició.\nLa Marxa del Garraf es presenta amb dues modalitats, la G48 (nou recorregut d'aquest any), amb una distància de 48 quilòmetres, darrera prova de la XVII COPA CATALANA DE CAMINADES DE RESISTÈNCIA i la G21 amb una distància de 21 quilòmetres.\nAlguns a punt de sortir, dos ja els tenim en ruta.\nAquest any estem de festa, arribant a la XX edició d'una prova que combina la competició de muntanya amb l'activitat lúdica, i que és especialment dura per les condicions del terreny, però amb la climatologia molt favorable de diumenge, tota una experiència. L'organització? Perfecte, com sempre!!!\nLa «marxa» arriba aquest any a la XX edició\nA la Creu de la Morella, "agafadets".\nAl nostre club hi ha de tot, des del que la fan corrent fins a qui la fa com a déu (i l'organització) mana, caminant i gaudint del paisatge que, gràcies a la climatologia que hi teníem, era tot una experiència. A les zones altes es podia observar vistes increïbles de la nostra comarca i les del voltant. L'esforç valia la pena. Aquest any amb molts debutants. Renovant la sabia.\n55è (dorsal 1601) GOYARD, PIERRE amb 2h 38min (8,8km)\n158è (dorsal 1290) PÉREZ CALZADA, JUAN PEDRO amb 3h 33min (6,3km)\n245è (dorsal 1330) GARCÍA CARRETERO, ÒSCAR amb 4h 26min (4,9km)\n254a (dorsal 1322) CARRETERO CHECA, ISABEL amb 4h 32min (4,9km)\n263è (dorsal 1449) ABAVIS VIVES, NIKOS amb 4h 37min (4,8km)\n289è (dorsal 1224) PESO INFANTE, BERNAT amb 4h 50min (4,7km)\n303a (dorsal 1450) VIVES BOIX, GEMMA amb 4h 53min (4,29km)\n304a (dorsal 1225) KEYER CORONADO, LAURA amb 4h 54min (4,6km)\n307a (dorsal 1237) ORDOÑEZ FLORIDO, EVA amb 4h 55min (4,6km)\n310è (dorsal 1238) REDONDO MIRANDA, JOSE amb 4h 55min (4,6km)\n311è (dorsal 1236) REDONDO MORA, MIGUEL amb 4h 56min (4,6km)\n330è (dorsal 1446) ABAVIS, NIKOS amb 5h 10min (4,1km)\n345a (dorsal 1602) BIRGAND, CÉLINE amb 5h 22min (4km)\n– Modalitat G48 (48km)\n85è (dorsal 292) DE SAN EUSEBIO HERNANDEZ, DOMINGO amb 6h 23min (7,7km)\n182è (dorsal 260) GARCÍA LOZANO, JORGE amb 7h 20min (6,7km)\n219a (dorsal 634) FRANCO GARCIA, CLARA amb 7h 47min (6,4km)\nLa classificació final al web de la UME\nEtiquetes: Muntanya, Pares, Senderisme Publicat per Club Atletisme gavà


El PSC de la Torre de Claramunt reclama ordenar el criteri de subvencions a entitats\nEn el darrer ple de la Torre de Claramunt, el grup municipal del PSC va demanar redefinir els criteris pels quals unes entitats esportives tenen subvenció directa i altres han de competir mitjançant un procediment de concurrència competitiva amb altres entitats. A la vegada, valora molt positivament l’actitud del regidor d’esports, que els hi permet fer aportacions a les bases de les subvencions però li reclamen que faci canvis a tot el procediment per la convocatòria del 2023.\nLa portaveu del PSC, Carla Suárez recalca que “si la intenció és incentivar la pràctica d’esport al nostre municipi, tots les entitats haurien de tenir el mateix sistema de subvenció i no tenir diferències de tractament, ja que unes han de tenir-la per concurrència competitiva i les altres se’ls dona directament. Valorem molt positivament tot el treball que realitzen les entitats esportives i creiem que s’ha de potenciar cadascuna d’elles”.\nAbans del Ple es va decidir canviar a última hora la manera de subvencionar l’entitat esportiva de futbol, i en el Ple, el PSC va demanar el perquè d’aquest canvi. La resposta del regidor va ser que l’entitat deixava de tenir relleu al disposar de molts pocs equips. Des del PSC es va reclamar al govern que treballessin amb força i ganes per revertir aquesta situació del club. L’actual camp de gespa sempre ha sigut motiu de goig de l’actual govern. Però per a que així ho sigui, el PSC reclama que se li tregui tot el potencial que se li pot treure.\nEl PSC de la Torre recrimina la falta de planificació en les inversions\nA la darrera Junta de Portaveus es va conèixer la intenció d’asfaltar una pista forestal d’uns 370m que uniria el nucli del Xaró amb el centre de la Torre. L’import inicial d’aquesta operació es preveu que sigui d’uns 62.000 euros. La portaveu del PSC, Carla Suárez, va ser molt taxativa en la seva intervenció tan en la Junta com en el Ple, mostrant la seva disconformitat al respecte. “No es pot decidir invertir diners en una actuació que no estava prevista, ni anunciada ni consensuada amb els veïns, restant per fer altres que ja estaven calendaritzades i que pel COVID, es van deixar sense fer. No entenem aquest canvi de preferència sense cap motivació sòlida. Existeix una carretera que ja uneix aquests dos nuclis, en bon estat i a escassos metres del camí que actualment es vol asfaltar. Aquesta nul·la planificació, i excés d’asfalt està deixant sense vegetació l’entorn que tant estimem, incidint en les espècies autòctones que hi habiten. Recordem que hi ha nuclis de la Torre sense connectar per anar a peu, la prioritat hauria de ser principalment aquesta”. Els veïns de la zona que no han sabut d’aquesta iniciativa fins que no han vist les fites en l’arbrat, prevenen iniciar una campanya de recollida de signatures i mobilitzacions per tal que el Consistori consideri aquesta actuació.\nArticle anteriorLA VEU 2063 1-4-2022\nPròxim articleDe revisió obligada la mostra “Bastint anhels”, d’Albert Nel·lo, o el talent de saber apropiar-se dels moments claus del món casteller


Millorar les experiències turístiques i desenvolupar les destinacions. ACCIÓ - Agència per la Competitivitat de l'Empresa\nMillorar les experiències ...\nMillorar les experiències turístiques i desenvolupar les destinacions\nXile ha de millorar les experiències de turisme incrementant la seva diversitat, sostenibilitat i qualitat. Ha de desenvolupar les destinacions turístiques incrementant la intel·ligència de la seva gestió, sostenibilitat i coneixement.\nPer millorar les experiències dels turistes i el desenvolupament de les destinacions, el govern prioritzarà 5 àrees: turisme d’aventura; turisme astronòmic, turisme de vi; turisme indígena, turisme cultural. Per desenvolupar destinacions turístiques, considera accions en 10 destinacions seleccionades.


A partir d’aquest dimecres ja es podran celebrar misses a la parròquia de Flix – Ràdio Flix\nA partir d’aquest dimecres ja es podran celebrar misses a la parròquia de Flix\nL’entrada aquesta setmana en la Fase 1 del desconfinament permet la celebració de misses a les esglésies. La parròquia de Flix ja ho te tot a punt per oferir demà dimecres la missa de les 8 del vespre.\nAquest matí, Mossèn Jordi Centelles ens ha recordat que caldrà complir amb totes les mesures de seguretat decretades, com el límit d’aforament, establert en un terç de la capacitat total del temple (70 persones). Hi haurà gel hidroalcohòlic a l’entrada i els fidels hauran de dur mascareta. Mossèn també ens ha informat que en el decurs d’aquestes darreres setmanes s’han produït 7 defuncions a la població. Dependrà dels familiars, ens ha dit, la decisió de celebrar el funeral en aquests dies, o en tot cas, a partir de l’entrada en vigor de la 2ª Fase, quan es permetrà un 50% de l’aforament del temple.